Χρήστος Μέτιος

Ο Χρήστος Μέτιος (Κομοτηνή, 1968), είναι Έλληνας πολιτικός και μαθηματικός, Περιφερειάρχης Ανατολικής Μακεδονίας και Θράκης από το 2016. Εξελέγη Περιφερειάρχης για πρώτη φορά από ειδικό, εκλεκτορικό σώμα, τον Οκτώβριο του 2016, έπειτα από τον θάνατο του Γιώργου Παυλίδη, του οποίου υπήρξε στενός συνεργάτης.Νέος Περιφερειάρχης ΑΜΘ ο Χρήστος Μέτιος!, xronos.gr, 31 Οκτωβρίου 2016, ανακτήθηκε στις 4 Ιουνίου 2019. Νωρίτερα, υπηρέτησε ως Αντιπεριφερειάρχης Ροδόπης (2014-16), και ασχολήθηκε με τα κοινά του δήμου Κομοτηνής.

 Πρώτα χρόνια και σπουδές 
Γεννήθηκε στην Κομοτηνή το 1968. Σπούδασε στο ΑΠΘ Μαθηματικά και απέκτησε μεταπτυχιακό δίπλωμα ειδίκευσης στη Στατιστική και Επιχειρησιακή Έρευνα από το ίδιο πανεπιστήμιο. Βιογραφικό  στο eklogika.gr Από τα φοιτητικά του χρόνια στη Θεσσαλονίκη ανέπτυξε συνδικαλιστική δραστηριότητα, υπηρετώντας ως πρόεδρος του Συλλόγου Φοιτητών Μαθηματικού, μέλος της Συγκλήτου του ΑΠΘ και του Κεντρικού Συμβουλίου της ΦΕΑΠΘ και της ΕΦΕΕ. Επί πολλά χρόνια δίδαξε Μαθηματικά και εργάστηκε επίσης σε οικογενειακή εμπορική επιχείρηση στη Ροδόπη.

 Πολιτική σταδιοδρομία 
Εξελέγη για πρώτη φορά νομαρχιακός σύμβουλος Ροδόπης το 1998, δημοτικός σύμβουλος στον δήμο Κομοτηνής το 2006 και επανεξελέγη το 2010. Στη συνέχεια, υπηρέτησε ως Αντιδήμαρχος Οικονομικών, Αντιδήμαρχος Τεχνικών Υπηρεσιών και πρόεδρος του Διοικητικού Συμβουλίου της Δημοτικής Επιχείρησης Ύδρευσης Αποχέτευσης Κομοτηνής. Στο συνέδριο του Απριλίου του 2016 εξελέγη με 161 ψήφους μέλος της Πολιτικής Επιτροπής της Νέας Δημοκρατίας.Η νέα Πολιτική Επιτροπή της ΝΔ, Press Room, 25 Απριλίου 2016, ανακτήθηκε στις 4 Ιουνίου 2019.

 Αντιπεριφερειάρχης Ροδόπης 
Έπειτα από τις εκλογές του 2014, εξελέγη Αντιπεριφερειάρχης Ροδόπης. Τον Νοέμβριο του 2016 τον αντικατέστησε ο Νίκος Τσαλικίδης, μετά την εκλογή του Μέτιου ως Περιφερειάρχη ΑΜΘ. Τον Ιανουάριο του 2019, αντικαθιστώντας τον Ανάργυρο Πατακάκη, ανέλαβε καθήκοντα και Αντιπεριφερειάρχη Δράμας για λίγους μήνες.Π.Ανατολικής Μακεδονίας-Θράκης: Και αντιπεριφερειάρχης Δράμας ο Χρήστος Μέτιος , aftodioikisi.gr, 2 Φεβρουαρίου 2019.

 Περιφερειάρχης ΑΜΘ 
Ο Μέτιος εξελέγη Περιφερειάρχης στις εκλογές που έγιναν στην Κομοτηνή στις 30 Οκτωβρίου 2016. Το εκλεκτορικό σώμα που εξέλεξε τον νέο περιφερειάρχη αποτελείτο από τους 31 περιφερειακούς συμβούλους και τους 5 χωρικούς αντιπεριφερειάρχες.Περιφερειάρχης ΑΜΘ ο Χρήστος Μέτιος, Παρατηρητής της Θράκης, 1η Νοεμβρίου 2016 ανακτήθηκε στις 5 Ιουνίου 2019.
Στον πρώτο γύρο ο Αντιπεριφερειάρχης Ροδόπης έλαβε 17 ψήφους έναντι 7 για τους Κωνσταντίνο Ζαγναφέρη (Αντιπεριφερειάρχη Ξάνθης) και Δημήτρη Πέτροβιτς (Αντιπεριφερειάρχη Έβρου) , ενώ ο Αντιπεριφερειάρχης Καβάλας Θεόδωρος Μαρκόπουλος έλαβε 6 ψήφους.  Στον δεύτερο γύρο της ψηφοφορίας αποσύρθηκαν οι υποψηφιότητες των Πέτροβιτς και Μαρκόπουλου από τους ίδιους και επικράτησε ο Μέτιος  με 20 ψήφους έναντι 16 για τον Ζαγναφέρη. Ο νέος περιφερειάρχης ανέλαβε καθήκοντα το 2016 και υπηρέτησε για το υπόλοιπο της θητείας του αποβιώσαντα Παυλίδη. 

Το 2019 σύστησε την Νέα Περιφερειακή Αναγέννηση και διεκδίκησε το αξίωμα του περιφερειάρχη στις περιφερειακές εκλογές που διεξήχθησαν τον Μάιο και τον Ιούνιο, κερδίζοντας στον δεύτερο γύρο στις 2 Ιουνίου, με ποσοστό 50,82% έναντι 49,18% (122.154 ψήφοι έναντι 118.200) για τον Χριστόδουλο Τοψίδη. Περιφέρεια Ανατολικής Μακεδονίας-Θράκης: Νικητής στο «θρίλερ» ο Μέτιος , skai.gr, 3 Ιουνίου 2019. Η διαφορά μεταξύ Μέτιου-Τοψίδη ήταν περί τις 4.000 ψήφοι.Κώστας Πιτιακούδης, Μέτιος: Κέρδισε έχοντας απέναντι βουλευτές, ΝΟΔΕ, δημάρχους, στελέχη της Ν.Δ, που τον… στήριζε επίσημα, evros-news.gr, 3 Ιουνίου 2019.

 Παραπομπές 

Κατηγορία:Περιφερειάρχες Ανατολικής Μακεδονίας και Θράκης
Κατηγορία:Πρόεδροι Περιφερειακών Παρατάξεων
Κατηγορία:Έλληνες πολιτικοί του 21ου αιώνα
Κατηγορία:Έλληνες εκπαιδευτικοί